Diari Oficial de la Generalitat Valenciana


Sumari del DOGV 4838, del 09-09-2004 (2004/8788)

RESOLUCIÓ de 10 de març de 2004, de la Direcció Territorial d'Energia de València, relativa a l'autorització, declaració en concret d'utilitat pública i l'aprovació del projecte d'una línia d'alta tensió (exp. ATLINE/2000/810).
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4838

Data del DOGV
:   09-09-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/8788


Data del document
:   10-03-2004

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Alginet
    * Algemesí
    * Benifaió
    * Alzira
    * empresa privada
    * subministrament d'energia elèctrica

RESOLUCIÓ de 10 de març de 2004, de la Direcció Territorial d'Energia de València, relativa a l'autorització, declaració en concret d'utilitat pública i l'aprovació del projecte d'una línia d'alta tensió (exp. ATLINE/2000/810). [2004/8788]
  
Vist l'expedient ATLINE/2000/810 incoat en este Servici Territorial d'Indústria a instància d'Iberdrola Distribución Eléctrica, SA, relatiu a l'autorització i declaració en concret de la utilitat pública d'una línia d'alta tensió.
  
Vistes les al·legacions presentades durant el període de tramitació de l'expedient, que es fonamenten en els aspectes següents:
  
- Consideracions sobre aspectes mediambientals.
  
- Propostes de traçats alternatius.
  
Vistos els inconvenients del sol·licitant a les al·legacions presentades.
  
Vistes les contestacions a les objeccions formulades.
  
Atés que la sol·licitud d'autorització i la declaració en concret de la utilitat pública ha seguit els tràmits establits en el títol VII del Reial Decret 1.955/2000, d'1 de desembre (BOE 27.12.2000), pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, i en el Decret 162/90, de 15 d'octubre, del Consell de la Generalitat Valenciana pel qual s'aprova el Reglament d'Impacte Ambiental.
  
Atés que amb data 19.12.2002 la Conselleria de Medi Ambient va formular Declaració d'Impacte Ambiental i les prescripcions que s'arrepleguen en la part dispositiva de la present resolució.
  
Atés que les al·legacions d'orde mediambiental són objecte de la referida Declaració d'Impacte Ambiental.
  
Atés que les propostes de traçats alternatius per consideracions mediambientals han sigut en part assumides en els condicionants de la Declaració d'Impacte Ambiental.
  
Atés que no es complix cap dels supòsits establits en la Llei 54/1997, del Sector Elèctric, de 27 de novembre de 1997 (BOE 28.11.97), en l'article 40 per a la denegació de l'autorització.
  
Este Servici Territorial d'Indústria i Energia resol:
  
Primer: autoritzar administrativament la instal·lació elèctrica les característiques principals de la qual són:
  
Titular: Iberdrola Distribución Eléctrica, SA.
  
Emplaçament: termes municipals d'Alzira, Algemesí, Alginet i Benifaió.
  
Característiques principals:
  
Línia aèria d'alta tensió de doble circuit 66kV i 132 kV
  
Origen: ST Alzira
  
Final: ST Benifaió
  
Tensió: un circuit 66 kV, un circuit 132 kV
  
Longitud: 16,7 km
  
Segon: declarar en concret la utilitat pública de la instal·lació elèctrica que s'autoritza als efectes assenyalats en el títol IX de la Llei 54/1997, de 27 de desembre, del Sector Elèctric sobre expropiació i servitud.
  
Tercer: aprovar el projecte d'execució de la instal·lació elèctrica que s'autoritza, i sotmetre'l a les condicions següents:
  
1. Les obres hauran de realitzar-se d'acord amb el projecte presentat.
  
2. El termini de posada en marxa serà de 12 mesos comptadors a partir de la notificació de la present resolució.
  
3. El titular donarà compte de l'acabament de les obres al Servici Territorial d'Indústria de València a l'efecte de reconeixement definitiu i extensió de l'autorització d'explotació.
  
4. L'administració deixarà sense efecte la present resolució en qualsevol moment en què observe l'incompliment de les condicions imposades en estes.
  
5. Condicions d'orde mediambiental:
  
a) El traçat que s'informa favorablement és l'alternativa 3 elegida en l'estudi d'impacte ambiental.
  
En l'entrada de la línia a la subestació de Benifaió segons s'afecte el sòl urbà, urbanitzable programat, etc. (tant en l'actualitat com en un futur desenrotllament urbanístic), la línia haurà de substituir-se a soterrada.
  
b) La línia elèctrica existent de 66 kV Alzira-Almussafes, haurà de desmantellar-se i restaurar la zona afectada una vegada estiga conclòs i en funcionament el projecte en estudi.
  
c) Es procedirà a la senyalització dels cables de terra per mitjà de la instal·lació d'elements salvaaus situats cada 5 metres.
  
Els elements salvaaus que s'han d'utilitzar seran les tires en ?X- de neopré (35 cm x 5 cm) subjectes per mordassa d'elastòmer amb cinta luminiscent, o també es poden emprar espirals de color visible i dimensions de 30 x 100 cm.
  
La senyalització s'efectuarà en tot el recorregut en aeri.
  
d) S'haurà de complir el que disposa la Llei 3/1995 de Vies Pecuàries.
  
e) Si del desenrotllament de les obres s'observaren restes d'interés per al patrimoni artístic, històric, etnològic, etc. es comunicarà de forma immediata a la Direcció General de Promoció Cultural i Patrimoni Artístic de la Conselleria de Cultura, Educació i Ciència, complint el que disposa la Llei 4/1998 de Patrimoni Cultural Valencià.
  
f) Es presentarà en la Direcció General de Gestió del Medi Natural, de la Conselleria de Territori i Habitatge, la restauració portada a terme per mitjà d'informe i reportatge fotogràfic en els tres primers mesos de la finalització de les obres.
  
Contra la present resolució que no posa fi a la via administrativa, es podrà presentar recurs d'alçada davant de la Direcció General d'Energia (c/ Colon, 1 - 46681 València), en el termini d'un mes, comptador a partir del dia següent a aquell en què tinga lloc la notificació de la present, de conformitat amb el que disposa l'article 114 i 115 de la Llei 4/1999, de 13 de gener, de modificació de la Llei 30/92, de 26 de novembre, de Règim Jurídic i del Procediment Administratiu Comú.